La alegerile locale din 9 iunie, în lista de consilieri locali propusă de PNL se află și Diana Ioana Ștefan, care are 28 ani și este de profesie fiziokinetoterapeut.
A absolvit Colegiul Național “Ștefan cel Mare” Suceava, iar studiile universitare și postuniversitare le-a finalizat în cadrul Universității de Medicină și Farmacie “Iuliu Hațieganu” Cluj-Napoca.
Acum este pe cale să termine cel de-al doilea masterat, în cadrul facultății de Economie Administrație și Afaceri de la Universitatea “Ștefan cel Mare” Suceava.
“Dorința de a ajuta, de a aduce o schimbare în viața persoanelor cu dizabilități vizibile sau mai puțin vizibile, de a le oferi un oraș accesibil și o viață independentă m-a determinat să intru în lumea politică. Sunt onorată să fac parte din echipa lui Lucian Harșovschi și consider că împreună cu colegii mei putem aduce un suflu nou orașului, să îl transformăm în acasă, în acel loc în care mereu revii cu drag. Cred în Lucian Harșovschi, pentru că mereu a fost un om între oameni, o persoană de cuvânt și a dat dovadă de implicare în tot ceea ce face”, explică Diana Ioana Ștefan.
Prezența ei în echipa cu care Lucian Harșovschi candidează pentru funcția de primar și pentru Consiliul Local este apreciată din mai multe puncte de vedere:
”Alături de tineri implicați și dornici de a face bine am încrederea și convingerea că vom reuși să facem lucruri și mai bune pentru Suceava și suceveni. Mulțumesc, Diana, pentru încredere și pentru faptul că ai ales să vii în echipa noastră, a sucevenilor. Împreună reușim!”.